Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: 5. számú melléklet a 7/2001. (I. 17.) FVM rendelethez
Paragraph Index: 1198

b) a termőhelyről vett reprezentatív talaj- és gyökérmintákat a legutolsó teljes vegetációs időszak kezdete óta hatósági nematológiai vizsgálatnak vetették alá, legalább a Radopholus citrophilus Huettel et al. és a Radopholus similis (Cobb) Thorne előfordulásának megállapítására, és a végzett vizsgálatok során azokat e károsítóktól mentesnek találták. 19.1. Az olyan országból származó, telepítésre szánt Crataegus L., a vetőmag kivételével, ahol a Phyllosticta solitaria Ell. and Ev. előfordul. A 4. melléklet 11., valamint az 5. melléklet 15. és 17. pontjában meghatározott növényekre alkalmazandó előírások egyidejű fenntartásával, hatósági nyilatkozat kell arról, hogy a Phyllosticta solitaria Ell. and Ev. okozta tüneteket nem észlelték a termőhely növényein a legutolsó teljes vegetációs időszak kezdete óta. 19.2. Az olyan országból származó, telepítésre szánt Cydonia Mill., Fragaria L., Malus Mill., Prunus L., Pyrus L., Ribes L., Rubus L., a vetőmag kivételével, ahol az alább meghatározott károsítók az érintett nemzetségek fajain előfordulnak:

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes